Тым часам дагэтуль не вызначаным застаецца лёс яшчэ адной архітэктурнай цікавінкі сталіцы — пасёлка трактарнага завода. У той час як праспект Незалежнасці з размахам будавалі для прадстаўнікоў эліты тых часоў, гэты пасёлак — найлепшае ва ўяўленні тагачасных горадабудаўнікоў, што стваралі для рабочых-перадавікоў. І гэта таксама надзвычай утульны, замкнёны ў сабе свет. Сімпатычныя дворыкі, шматлікія аркі, балконы, на якія так багатыя гэтыя двары. Скульптуры, фантаны ў выглядзе хлопчыкаў, мядзведзяў — яскравыя прыкметы эпохі, якая адышла, але цудам захавалася ў Мінску.